CELEX: 32009R1087
Language: et
Date: 2009-11-12 00:00:00
Title: Komisjoni määrus (EÜ) nr 1087/2009, 12. november 2009 , mis käsitleb Trichoderma reesei (ATCC PTA 5588) abil toodetud endo-1,4-β-ksülanaasi, Bacillus subtilis ’e (ATCC 2107) abil toodetud subtilisiini ja Bacillus amyloliquefaciens ’i (ATCC 3978) abil toodetud α-amülaasi ensüümipreparaadi lubamist broilerkanade, partide ja broilerkalkunite söödalisandina (loaomanik Danisco Animal Nutrition, juriidiline isik Finnfeeds International Limited) (EMPs kohaldatav tekst)

13.11.2009   
            
            
               ET
            
            
               Euroopa Liidu Teataja
            
            
               L 297/4
            
         
      KOMISJONI MÄÄRUS (EÜ) nr 1087/2009,
   12. november 2009,
   mis käsitleb Trichoderma reesei (ATCC PTA 5588) abil toodetud endo-1,4-β-ksülanaasi, Bacillus subtilis’e (ATCC 2107) abil toodetud subtilisiini ja Bacillus amyloliquefaciens’i (ATCC 3978) abil toodetud α-amülaasi ensüümipreparaadi lubamist broilerkanade, partide ja broilerkalkunite söödalisandina (loaomanik Danisco Animal Nutrition, juriidiline isik Finnfeeds International Limited)
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus käesoleva määruse lisas kirjeldatud preparaadile loa andmiseks. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotluses käsitletakse Trichoderma reesei (ATCC PTA 5588) abil toodetud endo-1,4-β-ksülanaasi, Bacillus subtilis’e (ATCC 2107) abil toodetud subtilisiini ja Bacillus amyloliquefaciens’i (ATCC 3978) abil toodetud α-amülaasi ensüümipreparaadi lubamist broilerkanade, broilerkalkunite ja partide söödalisandina ning selle klassifitseerimist söödalisandite kategooriasse „zootehnilised lisandid”.
            
         
               (4)
            
            
               Toiduohutusamet jõudis oma 17. juuni 2009. aasta arvamustes (2) järeldusele, et Trichoderma reesei (ATCC PTA 5588) abil toodetud endo-1,4-β-ksülanaasi, Bacillus subtilis’e (ATCC 2107) abil toodetud subtilisiini ja Bacillus amyloliquefaciens’i (ATCC 3978) abil toodetud α-amülaasi ensüümipreparaat ei avalda kahjulikku mõju loomatervisele, inimeste tervisele ega keskkonnale ning et selle preparaadi kasutamine parandab loomade tootlikkust. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud ühenduse tugilabori aruande söödalisandi analüüsimeetodi kohta söödas.
            
         
               (5)
            
            
               Kõnealuse preparaadi hindamine näitab, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.
            
         
               (6)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud preparaati, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada loomasöötades söödalisandina kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. november 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  ELT L 268, 18.10.2003, lk 29.
   
      (2)  The EFSA Journal (2009) 1154, lk 1 ning The EFSA Journal (2009) 1156, lk 1.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Aktiivsuse ühik täissööda kg kohta, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: seedimist soodustavad ained
                  
               
            
                  4a10
               
               
                  Danisco Animal Nutrition (juriidiline isik Finnfeeds International Limited)
               
               
                  Endo-1,4-β-ksülanaas
                  EC 3.2.1.8
                  Subtilisiin
                  EC 3.4.21.62
                  α-amülaas
                  EC 3.2.1.1
               
               
                  
                               
                           
                           
                              Söödalisandi koostis:
                              
                                 Trichoderma reesei (ATCC PTA 5588) abil toodetud endo-1,4-β-ksülanaasi, Bacillus subtilis’e (ATCC 2107) abil toodetud subtilisiini ja Bacillus amyloliquefaciens’i (ATCC 3978) abil toodetud α-amülaasi preparaat minimaalse aktiivsusega
                           
                        
                               
                           
                           
                              tahkel kujul:
                              
                                           
                                       
                                       
                                          endo-1,4-β-ksülanaas 1 500 U (1)/g
                                       
                                    
                                           
                                       
                                       
                                          subtilisiin (proteaas) 20 000 U (2)/g
                                       
                                    
                                           
                                       
                                       
                                          α-amülaas 2 000 U (3)/g
                                       
                                    
                        
                               
                           
                           
                              Toimeaine kirjeldus:
                              
                                 Trichoderma reesei (ATCC PTA 5588) abil toodetud endo-1,4-β-ksülanaas, Bacillus subtilis’e (ATCC 2107) abil toodetud subtilisiin ja Bacillus amyloliquefaciens’i (ATCC 3978) abil toodetud α-amülaas
                           
                        
               
                  Broilerkanad
               
               
                  —
               
               
                  endo-1,4-β-ksülanaas 187,5 U
                  subtilisiin 2 500 U
                  α-amülaas 250 U
               
               
                   
               
               
                  
                              1.
                           
                           
                              Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Kasutamiseks söödas, milles on rohkesti tärkliste rühma mittekuuluvaid polüsahhariide (peamiselt β-glükaane ja arabinoksülaane), nt sööt, mis sisaldab üle 40 % maisi.
                           
                        
                              3.
                           
                           
                              Ohutusnõuded: käitlemisel kasutada respiraatorit, kaitseprille ja kaitsekindaid.
                           
                        
                              4.
                           
                           
                              Töötada välja kohane kontrollimismeetod.
                           
                        
               
                  3. detsember 2019
               
            
                  Pardid
               
               
                  endo-1,4-β-ksülanaas 75 U
                  subtilisiin 1 000 U
                  α-amülaas 100 U
               
            
                  Broilerkalkunid
               
               
                  endo-1,4-β-ksülanaas 300 U
                  subtilisiin 4 000 U
                  α-amülaas 400 U
               
            
         (1)  1 U endo-1,4-β-ksülanaasi on ensüümi kogus, mis pH-taseme 5,3 ja temperatuuri 50 °C juures vabastab võrkstruktuuriga kaera/speltanisu ksülaanist 0,5 μmol redutseerivaid suhkruid (ksüloosi ekvivalente) minutis.
      
         (2)  1 U subtilisiini on ensüümi kogus, mis pH väärtusel 7,5 ja temperatuuril 40 °C vabastab kaseiinsubstraadist 1 μmol fenooliühendit (türosiiniekvivalenti) minutis.
      
         (3)  1 U α-amülaasi on ensüümi kogus, mis pH-tasemel 6,5 ja temperatuuril 37 °C vabastab vees mittelahustavast võrkstruktuuriga tärklisepolümeeri substraadist 1 μmol glükoosiidsidemeid minutis.